### 14.    Orientering om status på salg af kommunale udlejningsejendomme

**Åbent**

Sagsnr.: 326-2018-37726       J.nr.: 82.00.00           Dokumentnr.:
326-2019-330980

**Sagstype**

Orientering.

**Resume og sagens baggrund**

Kommunalbestyrelsen besluttede på sit møde den 30. januar
2019 at udbyde de fleste af de kommunale udlejningsejendomme til salg. Dette
arbejde har nu været i gang i et år, og der gives derfor her en status.

I alt er der i denne periode solgt 1 ejendom fra listen med
udlejningsejendomme, mens 8 ejendomme er under afklaring og forventes sat til
salg løbende i 2020. Der resterer dernæst 10 ejendomme, der prioriteres
herefter.

**Indstillinger**

Direktøren indstiller, at orienteringen tages til
efterretning.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Kommunalbestyrelsen besluttede på sit møde den 30. januar
2019 at udbyde størstedelen af de kommunale udlejningsejendomme til salg.

Arbejdet med salg af disse ejendomme har nu været i gang i
et år. Overordnet har der været fokus på salg af de tomme kommunale ejendomme.
Der er taget udgangspunkt i ejendomsstrategiens mål om at reducere antallet af
kommunale kvadratmeter og dermed arbejde målrettet med kloge kvadratmeter. Der
er derfor solgt 1 udlejningsejendom med 4 lejemål i [adresse], mens 8 nye
ejendomme er på vej til salg i takt med en afklaring af den enkelte ejendom. 10
afventer yderligere prioritering. Der vedlægges notat om baggrunden for salg af
udlejningsejendommene og herunder en opdateret liste med de enkelte ejendommes
status (Bilag 1).

Proceduren er uændret således, at salg af de enkelte
ejendomme forelægges som konkrete salgssager for Kommunalbestyrelsen.

Der arbejdes videre med afklaring af de resterende ejendomme,
som sættes til salg i takt med, at de er tilstrækkeligt afklarede.

**Økonomiske konsekvenser**

Ingen økonomiske konsekvenser. Økonomien afklares i
forbindelse med, at de enkelte projekter forelægges.

**Direktionens møde den 6. april
2020:**

Anbefales.

**Økonomiudvalgets møde den 22.
april 2020:**

Anbefales.

**Bilag**

|  |  |
| --- | --- |
| Bilag 1 - Notat om udlejningsejendomme 2020 | 326-2020-60120 |